Juhan Trump

Juhan Trump (sündinud 7. juulil 1964 Tallinnas) on eesti helilooja, muusik ja näitekirjanik.

Elulugu
Juhan Trump õppis seitse aastat Tallinna Muusikakeskkoolis viiulit, kuid õpingud jäid pooleli. Ta lõpetas 1982. aastal Tallinna 1. Keskkooli. Hiljem lõpetas ta Georg Otsa nimelise Tallinna Muusikakooli koorijuhtimise erialal ning 1992. aastal samal alal kaugõppes ka Tallinna Konservatooriumi.

1986–1989 töötas Juhan Trump Antsla Keskkoolis muusikaõpetajana. 1998–1999 töötas ta Aruküla rahvamaja juhatajana. 1989. aastal asus tööle ka Aruküla Huvialakeskuses Pääsulind. Huvialakeskuses Pääsulind on ta töötanud muusikalooõpetajana, kuid alates 2002. aastast on ta juhendanud samas ka koolibände ja 2010. aastate kutsus kokku Aruküla Huvialakeskuse Pääsulind puhkpilliorkestri.

Alates 1992. aastast elab Juhan Trump Arukülas. Kuigi suure osa tema loomingust moodustavad lastelaulud, on ta pühendanud teoseid ka kodukandile: Raasiku vallale kirjutas ta laulu "Koduvald", Arukülale "Aruküla polka" (2005) ja "Aruküla kantaadi" (2010). Juhan Trump on MTÜ Aruküla Kultuuriselts asutajaliige. Aastatel 2002–2013 oli ta Raasiku vallavolikogu liige, samuti on ta olnud valla kultuuri-, haridus- ja spordikomisjoni esimees. 2018. aastal valiti Juhan Trump aktsiooni "Sajandi 100 arukülalast" raames toimunud rahvaküsitluse tulemusel saja meeldejäävama arukülalase hulka.

Ta on õpetanud muusikat ka Pikavere Põhikoolis ja muusikalugu Kose Muusikakoolis.

Looming

2004. aastal avaldas Juhan Trump oma autorilaulude CD "Öine laul", millel ta esines koos abikaasa Mae Trumbiga. Mae ja Juhan Trump on esinenud duona ka kontsertidel. 2012. aastal andis ta välja lastelaulude CD "Väike laul sõbrale". 2013. aasta alguseks oli tal (koos kaasautoritega) ilmunud kaks plaati ja neli laulikut (neist kaks koos Toomas Volliga).

2011. aasta Isadepäeva kontserdil Estonia kontserdisaalis kõlas avalauluna Juhan Trumbi "Nagu muinasjutt" Eesti Lastekoori esituses. 

Juhan Trumbi "Hoolimise laul" valiti 2013. aastal Keilas toimunud Harjumaa Laulu- ja Tantsupeo repertuaari. Laul kanti ette ühendkooride esituses Harjumaa Sümfooniaorkestri saatel. Kooriseade autor on Juhan Trump, orkestriseade tegi Mart Jürisalu.

2014. aastal kõlas "Laul õpetajast" Eesti Televisiooni otse-eetris aasta õpetaja galal, kus laulu esitas Karl-Erik Taukar.

2020. aasta seisuga oli Juhan Trump kirjutanud sadakond lastelaulu. Neist ühe menukamana on ka rahvusvahelist huvi äratanud laul "Kui lapsepõlv albumipiltideks saab". Lisaks on ta kirjutanud Aruküla kohalikule näiteringile näitemänge.

Nooditrükiseid
 Toomas Voll, Juhan Trump "Laulud" 2002 (lastelaulud)
 Toomas Voll, Juhan Trump "Laula või ise" 2007 (lastelaulud)
 Juhan Trump "Piparkoogimaja" 2007 (flöödipalade kogumik)
 Juhan Trump "Hooli ja hoia" 2011 (lastelaulud)
 Juhan Trump "Tsirguke" 2016 (lastelaulud)

Plaadid
 Mae & Juhan "Öine laul" 2004 (autorilaulude CD)
 Juhan Trump "Väike laul sõbrale" 2012 (lastelaulude CD)

Näidendid

 "Röövitud kuningatütar" (1990)
 "Jussikese seitse sõpra" (1991)
 "Sabas" (1991)
 "Kodukandilood, Mallavere-Pikavere" (1995)
"Aardejaht" (1996)
 "Julia" (1997)
 "Ühiskonnalaul" (2000)
"Kalevipoeg Härmakülas" (2002)
 "Peetri päkapikk" (2003)
 "Pühapäevamaa" (2004)
 "Sünnipäev" (2007)
"Unustatud mõisad" (2007)
"Raini ja Margiti pulmadeks" (2007)
"Raasiku" (2012)
"Metsloomade haigla" (2014)
"Muku" (2020)

Tunnustus
 2015 – Riho Pätsi Koolimuusika Fondi stipendium
 2017 – Raasiku valla aukodanik

Isiklikku
Juhan Trump on abielus, tal on 3 poega. Poeg Janno Trump tegutseb samuti muusikuna. Tema vend on raadioinsener ja tehnikateadlane Tõnu Trump.

Juhan Trumbi vanaisa oli eesti ehitusettevõtja Johannes Trump.

Viited

Muusikavideod
 Juhan Trumbi "Aruküla polka" Harjumaa Keelpilliorkestri esituses (2006)
 Raasiku vallale pühendatud "Koduvald" Raasiku valla ühendkoori esituses (2009)
 "Hoolimise laul" Harjumaa Laulu- ja Tantsupeo ühendkooride ja Harjumaa Sümfooniaorkestri esituses (2013)

Välislingid
 OÜ Trumbi Muusika koduleht 
 Gertrud Kaljuvee "Juhan Trump Arukülast andis välja esimese plaadi" Sõnumitooja, 21. november 2012
 Külli Koppelmaa "Juhan Trump: "Minu visiitkaardil on kirjas muusik."" Sõnumitooja, 28. märts 2012
 Kristiina Jeromans "Juhan Trumbilt ilmub Raasiku valla juubeliks näidend" Ida-Harju vallaleht, 1. aprill 2011
 Kristjan Arunurm "Helilooja Juhan Trump, olete koduvalla 20. juubeliks kirjutanud näidendi „Raasiku“, mis etendub 2012. aastal. Kes lavastab ja mängib, millest seal juttu?" Sõnumitooja, 6. aprill 2011
 Kristjan Arunurm "Kuidas teil on aastal 2010 läinud? Juhan Trump: "Aruküla kantaat saab uuenduskuuri."" Sõnumitooja, 22. detsember 2010
 Külli Koppelmaa "Muusikaõpetaja Juhan Trump andis välja kaks raamatut" Sõnumitooja, 2007
 Maailmakuulsad muusikud otsisid salapärase meloodia autorit ja leidsid ta Eestist, Kroonika, 19. aprill 2020 

Eesti heliloojad
Eesti muusikud
Eesti näitekirjanikud
Gustav Adolfi Gümnaasiumi vilistlased
Eesti Muusika- ja Teatriakadeemia vilistlased
Sajandi 100 arukülalast
Sündinud 1964